open-index/open-wikipedia-markdown huggingface dataset:
Airalo

„**Airalo**“ – skaitmeninių eSIM kortelių parduotuvė. „Airalo“ siūlo keliautojams eSIM korteles, skirtas naudoti daugiau nei 200 šalių ir regionų visame pasaulyje, suteikdama akimirksniu pasiekiamą prieigą prie interneto užsienyje. 2024 m. kovo 31 d. duomenimis, „Airalo“ programėle naudojasi daugiau kaip 10 milijonų vartotojų visame pasaulyje, o „App Store“ ir „Google Play“ ji pasiekiama 53 kalbomis.

## Istorija
„Airalo“ yra JAV įsikūręs startuolis, kurį 2019 m. įsteigė Abrahamas Burakas ir Bahadiras Ozdemiras.

2019 m. „Antler“ ir „Sequoia Capital India“ valdomas fondas „Surge“ suteikė „Airalo“ pirmąjį 1,9 mln. USD finansavimą. 2021 m. Startuolis užtikrino 5 mln. USD investiciją A serijos finansavimo etape, o 2023 m., B serijos finansavimo etape „Airalo“ pritraukė 60 mln. USD  investicijų iš „e& Capital“ – telekomunikacijų grupės „e&“ (geriau žinoma kaip JAE įsikūrusi telekomunikacijų grupė „Etisalat“). Prie finansavimo prisidėjo bendrovės „Antler Elevate“, „Liberty Global“, „Rakuten Capital“, „Singtel Innov8“, „Surge“ (ankstyvojo etapo fondas, kuriam vadovauja „Peak XV“, anksčiau žinoma kaip „Sequoia Capital India and SEA“), „Orange“, „T Capital“ (investicinis „Deutsche Telecom“ padalinys), „KPN Ventures“, „Telefónica Ventures“ ir „I2BF Global Ventures“.

## Šaltiniai
Velykų kiaušinis (informatika)

File:Carl Oswald Rostosky - Zwei Kaninchen und ein Igel 1861.jpg|250px|thumb|right|Paveikslėlis, slepiantis Velykų kiaušinį – užvedus žymeklį ant ežio šis ir galima paspausti atsiradusią nuorodą.

rect 455 383 550 434 
desc none

**Velykų kiaušinis**  () – pranešimas, vaizdas ar grafinė savybė, paslėpta programinėje įrangoje, vaizdo žaidime, filme arba kita forma, dažniausiai elektronine.

Seniausias žinomas kompiuterinis žaidimas su Velykų kiaušiniu – 1973 m. žaidimas „Moonlander“.

## Šaltiniai
Windows 3.0

**Windows 3.0** – grafinę sąsają turinti operacinė sistema. Išleista 199. m. Naujojoje grafinėje sąsajoje (GUI) programos buvo atvaizduojamos kaip piktogramos. Vėlesni atnaujinimai išplėtė galimybės – palaikoma daugialypė terpė garso įrašymui ir atkūrimui bei CD-ROM.

Windows 3.0 palaikymas (kartu su ankstesnėmis Windows versijomis ir Windows 95) baigėsi 2001 m. gruodžio 31 d.

## Šaltiniai
Samsung Internet

**Samsung Internet** – interneto naršyklė, kurią sukūrė „Samsung Electronics“. Samsung Internet yra pagrįsta Chromium varikliu. Pirmoji versija buvo išleista 2012 m., skirta pakeisti numatytąją Android naršyklę išmaniuosiuose telefonuose ir planšetiniuose kompiuteriuose.

Pagal „Samsung“ skaičiavimus, Samsung Internet 2016 m. turėjo 400 aktyvių naudotojų per mėnesį. StatCounter teigia, kad 2023 m. sausį Samsung Internet turėjo 5,06 % rinkos dalies (tarp 69,37 % visų naršyklių su Chromium varikliu).

2023 m. spalį Samsung Internet naršyklė buvo išleista Microsoft Windows operacinei sistemai per Microsoft Store parduotuvę. 2024 m. sausį ji buvo pašalinta. 2025 m. spalio 30 d. Samsung Internet tapo vėl prieinama Windows sistemai kaip beta versija.

## Ša ltiniai
TSRS II futbolo lyga

**TSRS II futbolo lyga** () – 3-osios pakopos TSRS futbolo turnyras. Didžiąją dalį sezonų varžybos vykdavo atskirose zonose, nenustatant bendro visos lygos čempiono.

## Istorija

Lyga įkurta 1936 m. pavasarį. Tais metais vyko du čempionatai – pavasario ir rudens, vėliau jie vyko kasmet nuo pavasario iki rudens.

## Čempionai
*  (pavasaris) – Dinamo Rostov-na-Donu
*  (ruduo) – Dinamo Kazan
*  – Dinamo Odessa
*  – Krivbass Krivoj Rog
*  – Spartak Ivano-Frankovsk
*  – Uralmas Sverdlovsk
*  – Alga Frunze
*  – Terek Groznyj
*  – Dinamo Leningrad
*  – Kuban Krasnodar
*  – Zvezda Perm

## Nuorodos
* СССР вторая лига  (Wildstat.ru)
* Вторая лига СССР (Footbook.ru)
* Чемпионаты СССР (Narod.ru)
* История футбола в СССР (Lg.ua)
* Чемпионат СССР D3 (Footballfacts.ru)
* USSR Second League (Klisf.info)
TSRS II žemutinė futbolo lyga

**TSRS II žemutinė futbolo lyga** () – 4-osios pakopos TSRS futbolo turnyras. Varžybos vyko tik kai kuriais sezonais, daugumoje jų varžybos vykdavo atskirose zonose, nenustatant bendro visos lygos čempiono.

## Istorija

Lyga įkurta 1936 m. pavasarį. Tais metais vyko du čempionatai – pavasario ir rudens, vėliau jie vyko nuo pavasario iki rudens. Lygos pirmenybės vyko 1936–1938, 1970 ir 1990–1991 m.

## Čempionai
*  (pavasaris) – HTZ Harkov
*  (ruduo) – HTZ Harkov
*  – Traktor Stalingrad

## Nuorodos
* СССР: вторая низшая лига (Wildstat.ru)
* Чемпионаты СССР (Narod.ru)
* История футбола в СССР (Lg.ua)
* Чемпионат СССР D4 (Footballfacts.ru)
* USSR Second League B (Klisf.info)
Apple Lisa

**Apple Lisa** – „Apple“ stalinis kompiuteris, gamintas nuo 1983 m. sausio 19 d. iki 1986 m. Po to buvo pakeistas „Macintosh“. Daugelio laikomas pirmu masiniam vartojimui skirtu asmeniniu kompiuteriu valdomu per naudotojo sąsają (GUI).

Projektas „LISA“ pradėtas kurti 1978 m. Atsiradus prekyboje per dvejus metus buvo parduota tik 60 000 „Lisa“ vienetų. Nors projektas buvo laikomas komercine nesėkme, tačiau sulaukė techninio pripažinimo, pristatant keletą pažangių funkcijų, kurios vėl pasirodė „Macintosh“ ir galiausiai suderinamos su IBM PC.

## Šaltiniai
TSRS futbolo D grupė

**TSRS futbolo D grupė** () – 5-osios pakopos TSRS futbolo turnyras, vykęs tik vieną sezoną 1937 m. Varžybose rungtyniavo 11 meistrų komandų iš Rusijos (5), Ukrainos (3), Armėnijos, Baltarusijos ir Azerbaidžano. Taip pat atskirai vyko turnyras tarp 9 komandų iš Sibiro miestų.

## Nuorodos
* Чемпионат СССР D5 (Footballfacts.ru)
* Чемпионаты СССР (Narod.ru)
* История футбола в СССР (Lg.ua)
Skarvadai

**Skarvadai** (, ) – kaimas Gudijoje, Gardino srityje, Varanavo rajone, Žirmūnų apylinkėje. Įsikūręs 1 km į pietryčius nuo Žirmūnų. Kaimas gatvinis.

## Istorija
XIX a. pab. pateko į Lydos apskrities Žirmūnų valsčių, pateko į Plikių dvaro valdą.

## Gyventojai

## Šaltiniai
Stukai (Baltarusija)

**Stukai** (, ) – kaimas Gudijoje, Gardino srityje, Varanavo rajone, Žirmūnų apylinkėje. Įsikūręs 3 km į šiaurės vakarus nuo Žirmūnų, miškų apsuptyje, netoli Buklinkos upės. Ištuštėjęs.

## Istorija
XIX a. pab. pateko į Lydos apskrities Žirmūnų valsčių, buvo Tiškevičių dvaro valda.

## Gyventojai

## Šaltiniai
Vykdomasis failas

**Vykdomasis failas** () – failas, kuriame yra **vykdomoji programa** – programa, kurią kompiuteris gali vykdyti. Priešingai nei duomenų failas, kurį intepretuoja (analizuoja) interpretatorius () vykdomajame faile saugomos kompiuteriui suprantamos komandos.

## Šaltiniai
Taukiniai

**Taukiniai** (, ) – kaimas Gudijoje, Gardino srityje, Varanavo rajone, Žirmūnų apylinkėje. Įsikūręs 2,5 km į pietvakarius nuo Žirmūnų, miškų apsuptyje, prie tvenkinio. Praeina vieškelis Žirmūnai–Zaleskija.

## Istorija
XX a. vid. pateko į Lydos apskrities Žirmūnų valsčių.

## Gyventojai

## Šaltiniai
Užduočių juosta

**Užduočių juosta** – naudotojo sąsajos elementas, juosta operacinės sistemos darbalaukio apačioje, kurioje išdėstytos vykdomų programų piktogramos. Užduočių juostą ir susijusį pradžios meniu 1993 m. sukūrė „Microsoft“ programų vadovas Daniel Oran, anksčiau bendradarbiavęs su elgesio psichologu B. F. Skinner iš Harvardo universiteto.

## Šaltiniai
The Verge

**The Verge** – JAV technologijos naujienų svetainė. Būstine – Žemutinis Manhatanas, Niujorkas. Priklauso „Vox Media“ žiniasklaidos kompanijai. Svetainėje skelbiamos naujienos, išskirtinės istorijos, vadovai, produktų apžvalgos, plataus vartojimo elektronikos naujienos ir tinklalaidės.

Tinklalapis pradėjo veikti 2011 m. lapkričio 1 d.

## Šaltiniai
CNET

**CNET** () – JAV žiniasklaidos tinklalapis, publikuojants apžvalgas, naujienas, straipsnius, tinklaraščius, tinklalaides ir video medžiagą susijusią su technologijomis.

„CNET Network“ prekinis ženklas įkurtas 1992 m.

## Šaltiniai
Mažeikauščyna

**Mažeikauščyna** (, ) – viensėdis Gudijoje, Gardino srityje, Varanavo rajone, Žirmūnų apylinkėje. Įsikūręs 4 km į pietvakarius nuo Žirmūnų, miškų apsuptyje, netoli Ditvos upės.

## Istorija
XIX a. pab. Mažeikauščynos viensėdis pateko į Lydos apskrities Žirmūnų valsčių.

## Gyventojai

## Šaltiniai
Heronas Aleksandrietis

**Heronas Aleksandrietis** (, apie I–II a.) – senovės graikų matematikas ir išradėjas. Suformulavo formules trikampio (Herono formulė) ir kitų geometrinių figūrų plotams skaičiuoti, taisykles kvadratinei ir kubinei šakniai apytiksliai traukti ir kvadratinėms lygtims spręsti. Apibūdinamas kaip didžiausias antikos eksperimentatorius ir helenizmo mokslo tradicijos atstovas.

Dauguma originalių Herono Aleksandriečio raštų ir brėžinių buvo prarasti, tačiau kai kurie darbai buvo išsaugoti Bizantijos imperijos rankraščiuose ir, kiek mažesniu mastu, vertimuose į lotynų ar arabų kalbas.

## Šaltiniai
Septynkampis

**Septynkampis** – daugiakampis, turintis septynias kraštines ir septynias viršūnes.

## Taisyklingasis septynkampis
Taisyklingojo septynkampio kraštinės ir kampai lygūs, vidiniai kampai lygūs 5π/7 radianams arba {128\tfrac{4}{7}}\approx 128{,}57 laipsniams. Vidinių kampų suma lygi:
:  S_{7}=(7-2)\cdot 180^{\circ} = 900^{\circ} \!\, . 

Krašinės a\,\! ilgis:
:  a = 2 R \sin \frac{\pi}{7} \approx 0,86777 R \!\, , 

kur *R* – apibrėžtinis apskritimo spindulys.

## Galerija

Get the point (301733819).jpg|Septynkampis kaktusas
Geometry problem-Sb 13088-IMG 0593-white.jpg|Septynikampis padalintas į trikampius, molinė lentelė iš Sūzų, II tūkst. pr. m. e.


## Nuorodos
*
Rusnės kabamasis tiltas

**Rusnės kabamasis tiltas** – medinis pėsčiųjų tiltas, kabantis Šilutės rajone, Rusnėje, nutiestas per Skirvytės dešiniąją atšaką Pakalnę. Vienas iš miestelio lankytinų objektų, jau kelis dešimtmečius vietinių dar vadinamas „beždžionių tiltu“. Juo dažnai naudojasi ir rusniškiai, ir salos svečiai, persikeliantys į gatvinį Skirvytėlės kaimą. Tiltas stovi Lakštingalų gatvės pradžioje, ties prieplauka. Iš abiejų upės pusių link tilto per upės slėnį supilti pylimai, ant kurių eina pėsčiųjų takas. Rusnėje per Pakalnę nutiestas dar vienas tiltas, skirtas automobilių eismui K. Donelaičio gatvėje.

## Istorija

Kabamasis vieno tarpatramio tiltas pastatytas 1980 m. Jis buvo suremontuotas 1994 ar 1995 m., tuomet pakeičiant medines tilto dalis.

2011 m. buvo atliktas tilto kapitalinis remontas. Ruošiantis atnaujintą statinį priduoti valstybinei komisijai, atliktas tilto stiprumo bandymas. Tiltas turėjo atlaikyti ne mažiau kaip 12 t apkrovimą. Tačiau bandymas baigėsi nesėkme – lynas nutrūkęs, kai ant jo buvo sukrautas nepilnai 5 t svorio smėlio maišų krovinys. Visa konstrukcija, neatlaikiusi nė pusės numatytos apkrovos, nukrito į upę (niekas nenukentėjo).

Pasak renovacijos darbus vykdžiusios UAB „Kavesta“, tilto rekonstrukcijos projektą parengė UAB „Hidroprojektas“, kuris rėmėsi UAB „Klaipėdos ekspertizė“ duomenimis, kad 1980 m. pastatyto tilto nešantieji lynai dar buvo geros būklės ir juos keisti netikslinga. Tokiam darbui sąmatoje nebuvo skirta lėšų, todėl „Kavesta“ šių lynų nekeitė. Praktinis bandymas parodė, kad lynus pakeisti buvo būtina.
 
Po poros mėnesių atstačius tiltą, 2011 m. lapkričio mėn. Transporto kelių tyrimo  instituto specialistai jį vėl išbandė svoriu ir leido eksploatuoti. Šį kartą Pakalnės upės tiltas buvo pakabintas ant naujų lynų. Pasak statybininkų, pirmasis bandymas buvo vykdytas su per dideliu svoriu.  Šilutės rajono valdžia Transporto kelių tyrimo institutą oficialiai informavo, kad ant Pakalnės upės kabamojo tilto ir šalia jo esančiose upės pakrantėse ir pievose nebus planuojami masiniai renginiai. Tiltu naudosis tik pavieniai žmonės ar jų grupelės. Todėl iš naujo rekonstruotą tiltą tyrimų institutas išbandė mažesne apkrova. Ištyrus svorio poveikį abiejose tilto pusėse ir išdėliojus svorį jo centre, buvo įsitikinta, kad jis atsparus.

## Šaltiniai

## Nuorodos

* 
* Rusnės kabantis tiltas per Pakalnę *pamatyklietuvoje.lt*
* Rusnė ir Uostadvaris, Šilutės r. *miestai.net*
Ernest Lawrence

**Ernestas Orlandas Lorensas** (; 1901 m. rugpjūčio 8 d. – 1958 m. rugpjūčio 27 d.) – JAV fizikas. 1939 m. apdovanotas Nobelio fizikos premija už ciklotrono išradimą. Žinomas darbais Manhatano projekte urano izotopo atskyrimo srityje.

## Šaltiniai
Šaltiniai (Varanavas)

**Šaltiniai** (, ) – kaimas Gudijoje, Gardino srityje, Varanavo rajone, Žirmūnų apylinkėje. Įsikūręs 2,5 km į vakarus nuo Žirmūnų, miškų apsuptyje.

## Istorija
XIX a. pab. pateko į Lydos apskrities Žirmūnų valsčių, buvo Tiškevičių dvaro valda.

## Gyventojai

## Šaltiniai
James Chadwick

**Džeimsas Čadvikas** (; 1891 m. spalio 20 d. – 1974 m. liepos 24 d.) – anglų fizikas. 1935 m. apdovanotas Nobelio fizikos premija už neutrono atradimą. Vadovavo britų komandai, kuri Antrojo pasaulinio karo metais dirbo Manhatano projekte.

## Šaltiniai
Užubalio apylinkė

**Užubalio** (Zabalacės) **kaimiškoji apylinkė** () – apylinkė Gudijoje, Varanavo rajono pietvakariuose, šalia Lietuvos sienos. Centras – Užubalis (Zabalacė).

Sudaryta 1940 m. Baranovičių apskrityje, Rodūnios rajone. Nuo 1962 m. priklauso Varanavo rajonui. 2005 m. dalis gyvenviečių perduota Misevičių apylinkei.

2009 m. 85,4 % gyventojų buvo lenkai, 11,7 – % gudai, 2,1 % – rusai.

## Gyvenvietės
; Agromiesteliai
* Užubalis (*Забалаць*)

;Kaimai:
* Aponaucai (*Апонаўцы*) · Asipaucai (*Асіпаўцы*) · Valeišiai (*Валэйшы*) · Gudiniškės (*Гудзінішкі*) · Dvarčionys (*Дварчаны*) · Dzetkai (*Дзеткі*) · Kazlėnai (*Казляны*) · Kuniai (*Кунеі*) · Moliukai (*Малюкі*) · Migdalai (*Мігдалы*) · Norkūnai (*Наркуны*) · Pasieka-Dvarčionys (*Пасека-Дварчаны*) · Praūža (*Праважа*) · Piaroucai (*Пяроўцы*) · Remzai (*Рэмзы*) · Taločkos (*Талочкі*) · Šlavančiai (*Шлавенцы*) · Šynkauščyna (*Шынкаўшчына*)

## Šaltiniai
Hans Bethe

**Hansas Albrechtas Bėtė** (; 1906 m. liepos 2 d. – 2005 m. kovo 6 d.) – JAV ir vokiečių fizikas. 1967 m. apdovanotas Nobelio fizikos premija už teorinius darbus žvaigždinėje nukleosintezėje. Didžiąją karjeros dalį buvo Kornelio universiteto profesorius.

## Šaltiniai
Turkijos regioninė mėgėjų lyga

**Turkijos regioninė mėgėjų lyga** () – Turkijos futbolo 5-osios pakopos pirmenybės. Varžybos vyksta 10 zonų (skirtingais sezonais jų skaičius įvairuoja), bendrasis lygos čempionas nėra nustatomas. 

## Zonos

Lygoje zonos yra numeruojamos nuo 1 iki 10, kiekvienai zonai yra priskiriamos atitinkamos Turkijos provincijos. Zonos 2024 m.:

## Nuorodos
* Federacijos informacija
* Bölgesel Amatör Lig (Soccerway.com)
* Turkijos mėgėjų futbolas (Amatorfutbol.org)
Turkijos II lyga

**Turkijos II lyga** () – Turkijos futbolo 3-osios pakopos pirmenybės. Varžybos vyksta dviejose grupėse – baltojoje (*Beyaz*) ir raudonojoje (*Kırmızı*). Bendrasis lygos čempionas nėra nustatomas.

## Istorija

Lyga įkurta 1967 m. kaip zoninė lyga. Nuo 2010 m. varžybos vyksta 2 grupėse – baltojoje ir raudonojoje.

## Čempionai

*  – SK Elazig ir Goztepe Izmir
*  – 1461 Trabzon ir SK Sanliurfa
*  – SK Kahramanmaras ir SK Balikesir
*  – Altinordu Izmir ir SK Giresun
*  – Goztepe Izmir ir Yeni Malatya
*  – SK Umraniye ir SK Manisa
*  – Gucu Ankara ir AS Istanbul
*  – Hatay Antakya ir Altay Izmir
*  – BSK Menemen ir Keciorengucu Ankara
*  – SK Bandirma ir SK Samsun
*  – Eyup Istanbul ir FK Manisa
*  – Sakarya Adapazari ir Pendik Istanbul
*  – FK Corum ir Kocaeli Izmit
*  – Amed Diyarbakir ir Erok Esenler


## Nuorodos
* Federacijos informacija
* 2. Lig (Soccerway.com)
Turkijos III lyga

**Turkijos III lyga** () – Turkijos futbolo 4-osios pakopos pirmenybės. Varžybos vyksta 4 grupėse, bendrasis lygos čempionas nėra nustatomas. Į aukštesnę II lygą patenka ne tik grupių čempionai, bet ir kai kurie vicečempionai.

## Istorija

Lyga įkurta kaip zoninė lyga. Nuo 2001 m. joje buvo 5 grupės, nuo 2003 m. – 4 grupės, nuo 2008 m. – vėl 5, nuo 2010 m. – 3, nuo 2020 m. – 4, nuo 2021 m. – 3, nuo 2023 m. – vėl 4 grupės.

## Čempionai
*  – SK Diyarbekir, BSK Nazilli, SK Soma, 1954 Adiyaman
*  – Petrol Batman, SK Duzce, SK Fethiye
*  – Idman Yurdu Mersin, FK Igdir, 68 Aksaray
*  – SK Kepez, Petrol Batman, BSK Karakopru, 1954 Adana

## Nuorodos
* Federacijos informacija
* 3. Lig (Soccerway.com)
Metrinė vienetų sistema

**Metrinė vienetų sistema** – fizikinių dydžių vienetų sistema, kurios pagrindiniai vienetai – metras ir kilogramas. Šiandien metrinė vienetų sistema standartizuota pagal SI sistemą, kurioje visi vienetas gali būti išreikšti naudojant 7 bazinius vienetus: metras (m), kilogramas (kg), sekundė (s), amperas (A), kelvinas (K), molis (mol) ir kandela (cd). Vienetai gali būti padidinami arba sumažinami naudojant SI sistemos priešdėlius.

## Šaltiniai
Atlético Venezuela CF

**Atlético Venezuela Club de Fútbol**, o trumpiau vadinamas **Atlético Venezuela** – buvęs Venesuelos futbolo klubas iš Karakaso.

## Istorija
Įkurtas 2009 m. Rungtyniavo aukščiausioje šalies lygoje. 2021 m. pasitraukė iš čempionato, o 2022 m. paskelbta, kad komandos išformuojamos.

## Laimėjimai
*  **[[Primera División (Venesuela)|Primera División]] (0):** 
*  **[[Venesuelos futbolo taurė|Venesuelos futbolo taurė]] (0):**

## Sezonai
; Pastarųjų metų sezonai

## Spalvinė gama

## Apranga
* Namuose rungtyniauja tradicine apranga

## Garsesni žaidėjai
; Futbolininkai, atstovavę Venesuelos nacionalinei rinktinei
*  César Eduardo González, saugas;
*  Giancarlo Maldonado, puolėjas;
*  Grenddy Perozo, gynėjas;

## Išnašos

## Nuorodos
* '''Oficiali klubo svetainė'''
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Decibelas

**Decibelas** – energijos ar galios santykio logaritminis dalinis vienetas (belo dešimtoji dalis), naudojamas akustikoje, ryšių technikoje, elektrotechnikoje ir radiotechnikoje.

Dviejų signalų, kurių lygiai skiriasi vienu decibelu, galios santykis yra 101/10 (apytiksliai ) arba šaknies ir galios santykis yra 101/20 (apytiksliai ).

## Šaltiniai
Pamedės tarmė

**Pamedės tarmė** – prūsų kalbos tarmė. Be Sembos tarmės, tai yra viena iš dviejų žinomų šios kalbos tarmių. Šia tarme šnekantys žmonės buvo sutinkami Pamedės istorinėje žemėje (prie dabartinių Malborko ir Elbingo miestų). Pamedės tarmė, kaip ir prūsų kalba apskritai, laikoma mirusia. Šia tarme buvo parašytas Elbingo žodynėlis.

## Arealas
Tarmė buvo paplitusi dabartinės Lenkijos pietuose, prie Vyslos, Elbingo, Osos ir Nogato upių.

## Šaltiniai
Metrologija

**Metrologija** – mokslas apie matavimus. Metrologija nustato bendrą vienetų supratimą, kuris labai svarbus susiejant žmogaus veiklą. Šiuolaikinės metrologijos šaknys siekia Prancūzijos revoliucijos laikus, kuomet turint politinę valią standartizuoti vienetus Prancūzijoje pasiūlytas ilgio standartas, paimtas iš natūralaus šaltinio. Taip 1795 m. buvo sukurta dešimtainė metrinė sistema. 1795–1875 m. kai kurio kitos šalys dar priėmė metrinę sistemą. Siekiant užtikrinti bendrą suderinamumą buvo įsteigtas Tarptautinis matavimų biuras (*Bureau International des Poids et Mesures*). 1960 m. 11-ojoje Generalinėje svorių ir matų konferencijoje (CGPM) priėmus bendrą rezoliuciją, ši sistema tapo Tarptautine matavimo vienetų sistema (SI).

## Šaltiniai
Ukrainos II lyga

**Ukrainos II lyga** () – 3-osios pakopos Ukrainos futbolo turnyras. Tai žemiausias Ukrainos profesionalų futbolo lygmuo. Varžybos vyksta dviejose grupėse (A ir B).

## Istorija

Dabartinė lyga įkurta 1992 m. – pavasarį vadinosi pereinamąja lyga, nuo vasaros pavadinta II lyga. Daugumą sezonų varžybos vykdavo dviejose grupėse.

## Čempionai
*  – Dnipro Cerkasi
*  – FK Borispil
*  – Avir Krasnopilla
*  – Girnik-sport Komsomolsk
*  – Cerkaskij Dnipro Cerkasi
*  – Kolos Kovalivka
*  – Zemcuzina Odesa
*  – Niva Buzova
*  – Druzba Mirivka

## Nuorodos
* Druha Liga (Soccerway.com)
* Друга ліга (Football.ua)
* Украинa: вторая лига  (Wildstat.ru)
Simensas

**Simensas** – elektrinio laidžio išvestinis SI vienetas.

Matavimo vienetas pavadintas vokiečių inžinieriaus Werner von Siemens garbei.

Susijęs fizikinis dydis savitasis elektrinis laidumas matuojamas simensais metrui (S/m).

## Šaltiniai
Artumo jutiklis

**Artumo jutiklis** (angl. *proximity sensor*, *prox*) – jutiklis, kuris gali aptikti objektų buvimą netoli jo be fizinio kontakto. 

Artumo jutiklis dažnai skleidžia elektromagnetinį lauką ar elektromagnetinės radiacijos (dažniausiai infraraudonųjų spindulių) spindulį ir ieško pakitimų elektromagnetiniame lauke ar priima grįžtamąjį ryšį. Objektas, kurį aptinka artumo jutiklis, kartais vadinamas artumo jutiklio taikiniu (angl. *proximity sensor's target*). Pavyzdžiui, talpiniai artumo jutikliai ar fotoelektriniai jutikliai gali aptikti plastiką, o indukciniai artumo jutikliai aptinka metalą.

Artumo jutikliai įprastai yra patikimi ir gali ilgai veikti, nes neturi mechaninių dalių ir nebūna fizinio kontakto tarp jutiklio ir pajuntamo objekto. 

Artumo jutikliai taip pat yra naudojami mašinos vibracijos stebėjimui, siekiant išmatuoti atstumo kitimą tarp veleno ir jo atraminio guolio. Šis jutiklis naudojamas didelėse garo turbinose, kompresoriuose, varikliuose.

Artumo jutiklis, nustatytas trumpam atstumui gali būti naudojamas jutikliniuose jungikliuose.

## Naudojimas išmaniuosiuose telefonuose ir planšetiniuose kompiuteriuose

Artumo jutikliai dažnai naudojami išmaniuosiuose telefonuose ir planšetiniuose kompiuteriuose. Kai „taikinys“ yra per nustatytą atstumą ar arčiau, įrenginio užrakinimo ekranas pasirodo ir įrenginys išjungia miego režimą. Po to artumo jutiklis šiek tiek laiko dar veikia, bet įrenginys ignoruoja jo siunčiamus signalus. Kiek vėliau jutiklis persijungia į miego režimą ir neberenka duomenų. Pavyzdžiui, kalbant telefonu, artumo jutikliai aptinka jutiklinio ekrano nuspaudimus netyčia, kai telefonas laikomas prie ausies.

## Šaltiniai
Ukrainos III lyga

**Ukrainos III lyga** () – buvęs 4-osios pakopos Ukrainos futbolo turnyras. Turnyrą rengdavo Ukrainos futbolo federacija, varžybos vykdavo vieningoje lygoje.

## Istorija

Lyga įkurta 1992 m. vasarą kaip pereinamoji lyga, nuo 1994 m. pervadinta III lyga. 1995 m. lygos buvo atsisakyta.

## Čempionai
*  – Naftohimik Kremencuk
*  – Sirius Zovti Vodi
*  – CSKA Kiiv

## Nuorodos
* Украинa: Третья лига  (Wildstat.ru)
Ukrainos mėgėjų futbolo čempionatas

**Ukrainos mėgėjų futbolo čempionatas** () – 4-osios pakopos Ukrainos futbolo turnyras. Tai aukščiausias Ukrainos mėgėjų futbolo lygmuo. Varžybos vyksta 2 grupėse.

## Istorija

1967–1991 m. varžybos vykdavo pagal sistemą pavasaris–ruduo. Ukrainai gavus nepriklausomybę, 1992 m. pavasarį pirmenybės nevyko – jos prasidėjo vasarą (perėjus prie sistemos ruduo–pavasaris). 1992–1995 m. mėgėjų čempionatai buvo 5-oji šalies pakopa, bet 1995 m. buvo panaikinta Ukrainos III lyga, tad mėgėjų čempionatas tapo 4-ąja pakopa. 1992–1996 m. varžybos vykdavo 6 zonose, vėliau pereita prie bendros lygos. 1999–2016 m. varžybos vėl vyko sistema pavasaris–ruduo.

## Čempionai

*  – Elektron Romni
*  – Energetik Burstin
*  – Dinamo Lviv
*  – Dnister Ovidiopol
*  – GPZ Varva
*  – Sahtar Lugansk
*  – KZEZO Kahovka
*  – Molnia Severodoneck
*  – KZEZO Kahovka
*  – Ivan Odesa
*  – Sahtar Sverdlovsk
*  – Bastion Illicivsk
*  – FK Luzani
*  – Ednist-2 Pliski
*  – Mir Gornostaivka
*  – Nove zitta Andriivka
*  – Karpati Kolomia
*  – ODEK Orziv
*  – Ruh Vinniki
*  – Balkani Zora
*  – Balkani Zora
*  – Agrobiznes Volocisk
*  – Viktoria Mikolaivka
*  – VPK-Agro Sevcenkivka
*  – Viktoria Mikolaivka
*  – LNZ Lebedin
*  – nutrauktas dėl Rusijos invazijos
*  – Druzba Mirivka
*  – Agroteh Tiskivka


## Nuorodos
* Чемпіонат України з футболу серед аматорських команд (Aafu.org.ua)
* Аматорский футбол (Ua-football.com)
Ukrainos sričių futbolo lygos

**Ukrainos sričių futbolo lygos** () – Ukrainos futbolo mėgėjų lygos, atitinkančios 5–8 šalies pakopas. Skirtingose Ukrainos srityse varžybos turi nuo 1 iki 4 pakopų, daugumoje sričių varžybos vyksta pagal sistemą pavasaris–ruduo, kai kur ruduo–pavasaris.

## Istorija

1992–1995 m. sričių čempionatai buvo 6-oji šalies pakopa, bet 1995 m. buvo panaikinta Ukrainos III lyga, tad sričių aukščiausios lygos tapo 5-ąja pakopa.

## Sritys

Varžybos vyksta kiekvienoje Ukrainos srityje atskirai. Dėl Rusijos invazijos į Ukrainą kai kurios sritys laikinai nevykdo savo čempionatų.

## Šaltiniai

## Nuorodos
* Footballfacts.ru
Claude Louis Berthollet

**Klodas Lui Bertolė** (; 1906 m. balandžio 28 d. – 1978 m. sausio 14 d.) – prancūzų chemikas su Antoine Lavoisier kūręs naują chemijos nomenklatūrą. 1804 m. tapo Prancūzijos senato viceprezidentu.

## Šaltiniai
Gaspard Monge

**Gasparas Monžas** (; 1746 m. gegužės 9 d. – 1818 m. liepos 28 d.) – prancūzų matematikas. Žinomas už braižomosios geometrijos metodų išdėstymą ir susisteminimą.

## Šaltiniai
VDR II futbolo lyga

**VDR II futbolo lyga** () – buvusios 3-osios pakopos VDR futbolo pirmenybės, vykdavusios atskirose zonose. Bendrasis lygos čempionas nebūdavo nustatomas.

## Istorija

Lyga įkurta 1955 m. kaip nauja 3-oji pakopa (iki tol ja buvo VDR apygardų lygos). 1955–1957 m. buvo 2 zonos (Pietų ir Šiaurės), 1958–1963 m. – 5 zonos (sunumeruotos nuo 1 iki 5). 1963 m. II lyga buvo panaikinta.

## Nuorodos
* F-archiv.de 2. DDR-Ligen 1955-63
Edmond Halley

**Edmondas Halis** (; 1656 m. lapkričio 8 d. – 1742 m. sausio 25 d.) – anglų astronomas ir geofizikas. 1682 m. stebėjo kometą (veliau pavadinta jo vardu) ir naudodamasis Niutono gravitacijos dėsniu apskaičiavo jos periodiškumą.

1718 m. atrado savąjį žvaigždžių judėjimą.

## Mokslinė veikla
1691 m. Halis sukonstravo nardymo varpą, į kurį oras buvo tiekiamas nuo ant paviršiaus esančių sunkių, pripildytų oru statinių. Demonstracijos metu Halis ir penki jo bendražygiai nardė Temzės upėje 18 m gylyje ir išbuvo daugiau nei pusantros valandos.

## Šaltiniai

## Literatūra
*
Jean Le Rond d’Alembert

**Žanas Le Ronas d’Alamberas, Dalamberas** (; 1717 m. lapkričio 16 d. – 1783 m. spalio 29 d.) – prancūzų filosofas, fizikas, matematikas, muzikologas. Iki 1759 m. kartu su Deni Didro redagavo Encyclopédie.

## Šaltiniai
VDR apygardų lygos

**VDR apygardų lygos** () – buvusios 3-osios pakopos VDR futbolo pirmenybės, vykdavusios atskirose VDR apygardose. Bendrasis lygos čempionas nebūdavo nustatomas.

## Istorija

VDR žemių lygos įkurtos 1949 m. kaip 2-oji pakopa. Jau 1950 m. jos tapo 3-ąja pakopa, kadangi buvo įkurta naujoji VDR futbolo lyga. 1952 m. atlikus VDR administracinio suskirstymo reformą vietoje 5 žemių sudaryta 15 apygardų, todėl ir lygos atitinkamai pervadintos VDR apygardų lygomis. 1955 m. įkurta nauja 3-oji pakopa – VDR II futbolo lyga, todėl apygardų lygos tapo 4-ąja pakopa, tačiau 1963 m. II lyga buvo panaikinta ir apygardų lygos vėl tapo 3-ąja pakopa, kuria išliko iki pat VDR žlugimo. Paskutiniajame, 1990–1991 m. sezone VDR apygardų lygos jau buvo reformuojamos į naujųjų Vokietijos žemių lygas.

## Apygardos

Iš pradžių varžybos vyko 5 žemėse, nuo 1952 m. – 15 apygardų. Kai kuriose apygardose pavieniais sezonais varžybos vykdavo 2 grupėse.

## Nuorodos
* F-archiv.de
** DDR-Fussball Landesligen 1949-52
** DDR-Bezirksligen 1949-52
Marius Valinskas

**Marius Valinskas** (g. 1999 m. gegužės 4 d.) – Lietuvos krepšininkas, žaidžiantis LKL besivaržančioje Šiaulių „Šiauliai“ komandoje.

## Karjera

### Ankstyvoji karjera
M. Valinskas krepšinio karjerą pradėjo RKL besivaržančioje Kauno Sabonio krepšinio centro komandoje. 2016 m. prisijungė prie Kauno „Žalgirio–2“ komandos. 2019 m. balandžio 30 d. paskolintas Panevėžio „Lietkabelio“ komandai.

### Panevėžio „Lietkabelis“ (2019–2021 m.)
2019 m. birželio 21 d. pasirašė ilgalaikę sutartį su Panevėžio komanda, joje rungtyniavo iki 2021 m. liepos 23 d., kai jo sutartis buvo nutraukta.

### Kėdainių „Nevėžis“ (2021–2023 m.)
Rugpjūčio 6 d. prisijungė prie Kėdainių „Nevėžio“ komandos. 2022 m. lapkričio 23 d. KMT rungtynėse prieš Šiaulių „Šiauliai“ ekipą pelnė 29 taškus, atkovojo 2 kamuolius, atliko 8 rezultatyvius perdavimus ir atvedė komandą į 106–101 pergalę.

### Utenos „Juventus“ (2023–2024 m.)
2023 m. birželio 21 d. pasirašė vienerių metų sutartį su Utenos „Juventus“ ekipa.

### Šiaulių „Šiauliai“ (2024-''dabar'')
2024 m. liepos 19 d. pasirašė dviejų metų sutartį su Šiaulių „Šiauliai“ komanda.

## Nacionalinė rinktinė
Atstovavo Lietuvos jaunimo krepšinio rinktinei 2019 m. Europos jaunimo iki 20 metų krepšinio čempionate, kuriame vidutiniškai pelnė po 4,4 taško per rungtynes.

## Statistika

### LKL

|-
| style="text-align:left;"|2018–2019
| style="text-align:left;"|„Lietkabelis“
| 8 || 0 || 08:21 || 40% || 40% || 0% || 0,5 || 0,5 || 0,4 || 0,4 || 0 || 1,75 || 0,75
|-
| style="text-align:left;"|2019–2020
| style="text-align:left;"|„Lietkabelis“
| 20 || 8 || 07:59 || 42,9% || 41,7% || 66,7% || 0,25 || 1,05 || 0,3 || 0,3 || 0 || 2,6 || 2,6
|-
| style="text-align:left;"|2020–2021
| style="text-align:left;"|„Lietkabelis“
| 36 || 6 || 10:34 || **54%** || **45,1%** || 58,8% || 0,53 || 1,22 || 0,8 || 0,4 || 0 || 3,69 || 3,31
|-
| style="text-align:left;"|2021–2022
| style="text-align:left;"|„Nevėžis“
| 26 || 16 || 23:04 || 49,6% || 34,5% || 78,7% || 1,88 || 3,38 || 1,6 || 0,6 || **0,1** || 10,27 || 10,12
|-
| style="text-align:left;"|2022–2023
| style="text-align:left;"|„Nevėžis“
| 34 || **18** || **27:16** || 47% || 32,5% || 78,6% || **2,35** || **4,15** || **1,9** || **1** || 0 || **10,91** || **12,47**
|-
| style="text-align:left;"|2023–2024
| style="text-align:left;"|„Juventus“
| 31 || 3 || 16:49 || 41,6% || 43,2% || 81,6% || 1,32 || 2,45 || 1,3 || 0,6 || 0 || 7,39 || 7,87
|-
| style="text-align:left;"|2024–2025
| style="text-align:left;"|„Šiauliai“
| **37** || 8 || 20:31 || 50,6% || 33,7% || **91,5%** || 1,49 || 2,05 || 1,4 || 0,6 || 0 || 8,57 || 8,41
|}

## Asmeninis gyvenimas
Mariaus Valinsko vyresnysis brolis Paulius – taip pat krepšininkas, rungtyniaujantis LKL besivaržančioje Utenos „Juventus“ komandoje.

## Išnašos
Daniel Bernoulli

**Danielius Bernulis** (; 1700 m. vasario 8 d. – 1782 m. kovo 27 d.) – Šveicarijos matematikas ir fizikas. Jo vardu pavadintas Bernulio dėsnis, kuris yra energijos tvermės dėsnio pavyzdys, paaiškinantis dviejų svarbių XX a. technologijų – karbiuratoriaus ir lėktuvo sparno – veikimo mechanizmo matematiką.

## Šaltiniai
Egipto futbolo taurė

**Egipto futbolo taurė** (arba ***Egipto futbolo asociacijos taurė***, anksčiau ***Karaliaus Faruko taurė***) – pagrindinis Egipto futbolo klubų taurės turnyras, seniausias futbolo taurės turnyras Afrikos žemyne, prasidėjęs dar 1921 m.

## Istorija

Egipto futbolo taurė yra seniausias vis dar gyvuojantis Egipto futbolo turnyras ir pirmasis, kurį organizavo Egipto futbolo asociacija. Senesnis turnyras buvo Karaliaus Huseino taurė, tačiau pradėta 1917 m., ji 1938 m. buvo užbaigta. Pirmojo Egipto taurės turnyro nugalėtojais tapo Zamalek SC, finale sutriuškinęs varžovus 5–0. 1928 m. įvyko pirmasis Kairo komandų derbis finale, kuriame Al Ahly SC nugalėjo „Zamalek“ klubą 1–0. Vėliau, 5-ajame dešimtmetyje dominavo „Al Ahly“, bet 6-ajame jau „Zamalek“. Vėliau įsivyravo didesnė konkurencija ir taurę laimėdavo įvairios komandos.

Turnyras nebuvo rengiamas 1967–1971 ir 1973–1974 m. dėl Egipto karinių konfliktų su Izraeliu, taip pat kai kuriais kitais sezonais.

## Titulai

Per turnyro istoriją 1921–2024 m. daugiausia kartų taurę laimėjo „Al Ahly“ (39 kartus).

## Nuorodos
* Egypt - List of Cup Winners (Rsssf.org)
William Rowan Hamilton

**Viljamas Rovanas Hamiltonas** (; 1805 m. rugpjūčio 5 d. – 1865 m. rugsėjo 2 d.) – airių matematikas ir fizikas.

Studijavo geometrinę optiką, Furjė analizę ir kvaternijonus, dėl kurių tapo vienu iš šiuolaikinės tiesinės algebros pradininkų.

## Šaltiniai
LDK didžiojo etmono janyčarų vėliava

**Lietuvos Didžiosios Kunigaikštystės didžiojo etmono janyčarų vėliava** () – Lietuvos Didžiosios Kunigaikštystės kariuomenės dalinys Abiejų Tautų Respublikos laikotarpiu (1717-1795 m.), pėstininkų vėliava.

## Organizacija, formavimas ir kaita
Dalinys buvo suformuotas 1717 m, kariuomenės reformos eigoje. Per savo egzistavimą dalinys buvo vadinamas janyčarų, vengrų (vengrišku) arba grenadierių vėliava.

Funkciškai dalinys buvo tiesiogiai pavaldus Lietuvos didžiajam etmonui. Tradiciškai formaliu pulko vadu (šefu) visada buvo Lietuvos lauko etmonas (iš čia ir dalinio pavadinimas). 

## Dalinio dydis
1776 m. Seimui nustačius naują kariuomenės struktūrą, LDK didžiojo etmono janyčarų vėliavoje buvo numatyta 100 karių etatų. Pagal 1777 m. „kovo tarifus“ tikrasis karių skaičius siekė 97.

Pagal 1789 m. patikslintus nuostatus vėliavą turėjo sudaryti 72 kariai, tais pačiais metais LDK didžiojo etmono janyčarų vėliavos sudėtyje užfiksuoti 73 kariai. 1794 m. balandžio mėn. dalinys buvo oficialiai išformuotas, tuo metu jame buvo 26 kariai. 

## Dalinio uniforma
Janyčarų vėliavų, vėliau tapusių vengriškomis (organizuojamomis vengrų dalinių, skirtingai nei vokiško pavyzdžio dalinių) pagrindu, kariai dėvėjo uniformas, panašias į turkiškas ir vengriškas. Atskirų vėliavų karių švarkai skyrėsi spalva.

## Vadovybė
Kaip ir kitų to laikotarpio ATR karinių dalinių atveju, LDK didžiojo etmono janyčarų vėliava turėjo du vadus – nominalųjį (šefą) ir faktinį (kapitono laipsnio karininką – rotmistrą)

### Šefai (nominalūs vadai)
Lietuvos Didžiosios Kunigaikštystės didieji etmonai

### Rotmistrai (faktiniai pulko vadai)
* Janas Bulhakas () (1773−178 m.)
* Ignotas Lachnickis () (1780−1787 m.)
* ? Stotkovkis () (nuo 1780 m. gruodžio 8 d.)
* kapitonas Oborskis () (1787–1789 m.)
* pulkininkas Suchodolskis () (1793 m.)
* kapitonas Felicjanas Bontanis () (1788−)

## Literatūra

* Gembarzewski Bronisław. Rodowody pułków polskich i wyławów równorędzychnych od r. 1717 m. 1831 m. – Warszawa, 1925 m.
* Konstanty Górski: *<nowiki/>j*. Kraków: Spółka Wydawnicza Polska, 1893.
* 
* 
* 

## Išnašos
Kelionė laiku

**Kelionė laiku** – hipotetinė kelionė į praeitį arba į ateitį. Kelionės laiku sąvoka plačiai pripažinta filosofijos ir fikcijos, ypač mokslinės fantastikos. Grožinėje literatūroje kelionės laiku vykdomos naudojant hipotetinį prietaisą – **laiko mašiną**, kurios idėją išpopuliarino  Herbertas Velsas 1895 m. romane „Laiko Mašina“.

Nėra žinoma, ar kelionė laiku į praeitį būtų fiziškai įmanoma. Tokios kelionės, jei iš viso įmanomos, gali sukelti priežastingumo klausimų. Kelionė laiku pirmyn, už įprasto laiko suvokimo ribų, plačiai stebimas reiškinys ir gerai suprantamas specialiojo reliatyvumo ir bendrosios reliatyvumo teorijos rėmuose.

## Šaltiniai
Malala Yousafzai

**Malala Jusafzai** (, ; 1997 m. liepos 12 d.) – Pakistano žmogaus teisių gynėja. 2014 m. būdama 17 metų gavo Nobelio taikos premiją ir tapo jauniausia visų laikų Nobelio premijos laureate.

## Šaltiniai
Velso Pietų lyga

**Velso Pietų lyga** () – vienas iš 2-osios pakopos Velso futbolo divizionų (kitas yra Velso Šiaurės lyga). Lygoje žaidžia klubai iš pietinės Velso pakrantės. Stipriausi klubai patenka į Premier lygą, silpniausi iškrenta į apygardų lygos Pietryčių ir Pietvakarių zonas.

## Istorija

Dabartinė lyga įkurta 2019 m. Iki tol ji vadinosi I divizionu, kuris buvo įkurtas 1904 m., o 1992 m. tapo 2-ąja Velso pakopa.

## Čempionai
*  – Swansea University
*  – atšauktas dėl pandemijos
*  – Llantwit Major AFC
*  – Barry Town
*  – Briton Ferry Llansawel
* 2024–2025 – Llanelli Town

## Nuorodos
* 
* FAW Championship (Soccerway.com)
* Welsh League South (Wfda.co.uk)
Nobelio fondas

**Nobelio fondas** () – privati organizacija, skirta rūpintis Nobelio turtais ir Nobelio premijų organizavimu. Įkurtas 1900 m. birželio 29 m. vykdant Alfredo Nobelio, dinamito išradėjo, paskutiniąją valią.

Fondas taip pat rengia Nobelio simpoziumus svarbiomis mokslo laimėjimų ir kultūrinės ar socialinės reikšmės temomis.

## Šaltiniai
Švedijos akademija

**Švedijos akademija** () – mokslo organizacija, kurios tikslas – puoselėti švedų kalbą ir literatūrą. Įkūrė Švedijos karalius Gustavas III  1786 m. Vienija visam gyvenimui išrinktus 18 narių. Skiria  Nobelio literatūros premiją.

## Šaltiniai
Stokholmo koncertų salė

**Stokholmo koncertų salė** () – pagrindinė orkestrinės muzikos salė Stokholme, Švedijoje. Salėje kasmet vyksta Nobelio ir Polar muzikos premijų įteikimo ceremonijos.

Stokholmo koncertų salėje įvyko daug garsių atlikėjų pop ir roko koncertų.

## Galerija

File:Konserthuset.jpg|Stokholmo koncertų salė, 1926 m.
File:Konserthuset dec 2010.jpg|Stokholmo koncertų salė, 2010 m.
File:Milles Orfeus 2008a.jpg|Carl Milles skulptūra „Orfėjaus šulinys“


## Šaltiniai
Abdus Salam

**Abdusas Salamas** (, ; 1926 m. sausio 29 d. – 1996 m. lapkričio 21 d.) – Pakistano fizikas. 1979 m. apdovanotas Nobelio fizikos premija kartu su Šeldonu Glašou ir Stivenu Vainbergu už indėlį į vieningos silpnosios ir elektromagnetinės sąveikos tarp elementariųjų dalelių teoriją.

## Šaltiniai
Velso Šiaurės lyga

**Velso Šiaurės lyga** () – vienas iš 2-osios pakopos Velso futbolo divizionų (kitas yra Velso Pietų lyga). Lygoje žaidžia klubai iš didžiosios Velso dalies – vidurinės ir šiaurinės. Stipriausi klubai patenka į Premier lygą, silpniausi iškrenta į apygardų lygos Šiaurės rytų ir Šiaurės vakarų zonas.

## Istorija

Dabartinė lyga įkurta 2019 m. Iki tol ji vadinosi Velso aljansu, kuris buvo įkurtas 1990 m., o 1992 m. tapo 2-ąja Velso pakopa.

## Čempionai
*  – Prestatyn Town
*  – atšauktas dėl pandemijos
*  – Airbus Broughton
*  – Colwyn Bay FC
*  – Holywell Town
* 2024–2025 – Colwyn Bay

## Nuorodos
* 
* FAW Championship (Soccerway.com)
* Cymru Alliance (Wfda.co.uk)
Velso apygardų lygos

**Velso apygardų lygos** (, nuo  – „apygarda“) – 3-osios pakopos Velso futbolo varžybos, vykstančios 4 zonose, kurios varžosi po 16 komandų. Zonų nugalėtojai patenka į Pietų ir Šiaurės lygas, bendras visos lygos čempionas nėra nustatomas. Silpniausios komandos iškrenta į regionų lygas.

Lygos emblema vaizduoja gėlės žiedą, kurį skiria dvi baltos linijos.

## Istorija

1992–2020 m. Velso 3-ąja pakopa buvo 4 divizionai:
* *Welsh National League Premier Division*
* *Welsh Alliance League Division 1*
* *Mid Wales Football League Division 1*
* *Welsh Football League Division 2*

2020 m. buvo atlikta Velso futbolo sistemos reforma ir jie buvo reformuoti į apygardų lygas, tačiau dėl pandemijos naujosios varžybos neįvyko. Dėl to pirmasis apygardų lygų sezonas buvo 2021–2022 m.

## Zonos

Lygoje yra 4 zonos, kurios priskirtos atitinkamiems 2-osios pakopos regionams (Pietų ir Šiaurės). Naujosios zonos didele dalimi, tačiau ne visiškai sutapo su ankstesnėmis, iki 2020 m. veikusiomis lygomis.

## Nuorodos
* 
* Football (Allwalessport.co.uk)
* Wfda.co.uk
** Mid Wales
** North Wales
** South Wales
Pierre Agostini

**Pjeras Agostini** (; 1941 m. liepos 23 d.) – prancūzų fizikas. Vienas atofizikos (kvantinės fizikos šaka, tirianti elektronų judėjimą atomuose ir molekulėse) kūrėjų. 2023 m. Nobelio fizikos premijos laureatas.

## Šaltiniai
Čandrašekhara Venkata Raman

**Čandrašekhara Venkata Ramanas** (, ; 1888 m. lapkričio 7 d. – 1970 m. lapkričio 21 d.) – Indijos fizikas. 1930 m. gavo Nobelio fizikos premiją ir buvo pirmasis azijietis ir pirmasis ne baltaodis, gavęs Nobelio premiją bet kurioje mokslo šakoje.

## Šaltiniai
Vengrijos III nacionalinis čempionatas

**Vengrijos III nacionalinis čempionatas** () – Vengrijos futbolo 3-osios pakopos turnyras, vykstantis 4 zonose (po 16 komandų).

## Istorija

Lyga įkurta 1908 m. kaip regioninis turnyras. Nemažą dalį laiko 3-oji pakopa vykdavo Vengrijos apskričių lygmenyje, bet 1981 m. tapo nacionaline. Zonų skaičius joje buvo nuo 2 iki 6, nuo 2023 m. paliktos 4 zonos.

## Zonos

Varžybos vyksta 4 zonose. Joms priskirtos apskritys skirtingu mastu – nors dauguma apskričių priskirta vienai zonai, kai kurios priklauso dviem, o sostinė Budapeštas deleguoja komandas į visas 4 zonas.

## Nuorodos
* Federacijos svetainė
* Hlsz.hu
* NB III (Soccerway.com)
* League tables (Magyarfutball.hu)
Vengrijos apskričių I čempionatai

**Vengrijos apskričių I čempionatai** () – Vengrijos futbolo 4-osios pakopos varžybos, vykstančios Vengrijos apskrityse. Bendrasis lygos čempionas nėra nustatomas, kai kurie apskričių čempionai patenka į III nacionalinį čempionatą.

## Istorija

Vengrijos 4-osios pakopos varžybos pradėtos 1938 m. Skirtingais sezonais tai būdavo arba stipriausioji apskričių pakopa, arba antroji, kol nuo 2006 m. nusistovėjo dabartinė tvarka – apskriičų I čempionatai yra aukščiausiosios apskričių lygos.

## Apskritys

Kiekvienoje apskrityje čempionatai vyksta vieningos lygos formatu, juose žaidžia nuo 9 iki 17 komandų. Apskrities teisėmis dalyvauja ir sostinė Budapeštas. Aukštesnei 3-ajai pakopai apskritys priklauso skirtingu mastu – nors dauguma apskričių priskirta vienai zonai, kai kurios priklauso dviem, o Budapeštas deleguoja komandas į visas 4 zonas.

## Nuorodos
* Apskričių lygos federacijos svetainėje (Mlsz.hu)
* League tables (Magyarfutball.hu)
Anne L'Huillier

**Ana Ženevjeva LʼHiuijė** (; 1958 m. rugpjūčio 16 d.) – prancūzų fizikė. Viena atofizikos (kvantinės fizikos šaka, tirianti elektronų judėjimą atomuose ir molekulėse) kūrėjų. 2023 m. Nobelio fizikos premijos laureatė.

## Šaltiniai
Maunt Dezerto sala

**Maunt Dezerto sala** () – sala Jungtinėse Amerikos Valstijose, pietryčių Meine, Atlanto vandenyno Prancūzų įlankoje. Plotas – 280 km² (antra didžiausia sala rytų pakrantėje, po Long Ailando). Sala 24 km ilgio iki 13 km pločio. Į Maunt Dezerto salą giliai (iki 10 km) per vidurį įsiterpia siaura Someso įlanka. Paviršius kalvotas, aukštis iki 466 m (Kadilako kalnas). Maunt Dezerto salą nuo žemyno skiria siauras sąsiauris, per kurį nutiestas tiltas.

2010 m. saloje gyveno 10 615 žmonių. Pagrindinės gyvenvietės: Bar Harboras, Maunt Dezertas, Sautvest Harboras, Tremontas. Įsteigtas (nuo 1919 m.) Akadijos nacionalinis parkas.

1604 m. salą pasiekė pirmasis žinomas europietis, prancūzų jūrininkas Samuelis de Šamplenas, ir pavadino ją  – „dykų kalnų sala“. Iki 1713 m. Maunt Dezerto sala priklausė Prancūzijos Akadijai. XIX a. pab. – XX a. pr. sala tapo pasiturinčių žmonių pamėgta poilsiaviete, čia pradėtos statyti įmantrios vilos. 1947 m. salą nuniokojo didelis gaisras, suniokojęs didžiąją dalį paveldo.


MtDesertIsCoast.jpg|Uolinga salos pakrantė
Summit of South Bubble & Jordan Pond (Mt. Desert Island, Maine, USA) 1.jpg|Salos kraštovaizdis
Bar Harbor (CDP), Maine - panoramio.jpg|Bar Harboras, žvelgiant nuo Kadilako kalno
Penobscot Mt, Acadia National Park - 51655997162.jpg|Penobskoto kalnas


## Šaltiniai
Volokolamsko apsiaustis (1370)

**Volokolamsko apsiaustis** () – 1370 m. lapkričio 26-29 d. vykęs nesėkmingas Algirdo vadovaujamos Lietuvos Didžiosios Kunigaikštytės kariuomenės mėginimas užimti Maskvos didžiojo kunigaikščio Dmitrijaus Doniečio vasalo Vasilijaus Ivanovičiaus (kunigaikščio Berezuiskio) valdomą Volokolamsko miestą, Antrojo Algirdo žygio į Maskvą dalis.

Apgultieji sėkmingai apsigynė ir sugebėjo surengti išpuolį, kurio metu pavyko išstumti lietuvių kariuomenę už griovio.

Mūšio metu žuvo gynėjų vadas kunigaikštis Berezuiskis. Pertraukoje tarp kovų Berezuskis vyko į derybas su Lietuvos valdovu Algirdu. Kol Berezuiskis laukė Algirdo ant tilto, lietuvių karys sugebėjo nepastebėtas prasiskverbti po tiltu ir iš ten smogti ietimi. Nepaisant sunkaus vado sužeidimo ir vėlesnės mirties, gynėjų pasipriešinimas nesusilpnėjo. Algirdo pagrindiniu tikslu buvo Maskva, todėl nenorėdamas švaistyti jėgų jis buvo priverstas nutraukti apgultį.

Algirdo pajėgų užsilaikymas prie Volokolamsko suteikė kunigaikščiui Dmitrijui Doniečiui galimybę geriau pasirengti Maskvos gynybai. Neužimtas Volokolamskas taip pat apsunkino lietuvių pajėgų logistiką. Maskvos apsiausties metu kiti slavų kunigaikščiais- Vladimiras Drąsusis ir Olegas Riazanietis – pradėjo rinkti kariuomenę, su tikslu padėti apgultai Maskvai. Atsižvelgdamas į sunkėjančią padėtį Algirdas buvo priverstas nutraukti žygį prieš Maskvą ir grįžti į LDK.

## Literatūra

* *Шефов Н. А.* 1000 боёв и сражений русского оружия IX–XXI века. – М.: АСТ, 2007. – 830 с.

## Išnašos
Vasilijus Berezuiskis

**Vasilijus Berezuskis** (, m. 1370 m . lapkričio 6 d.) – Berezujos kunigaikštis, Maskvos didžiojo kunigaikščio Dmitrijaus Doniečio vasalinis kunigaikštis, Volokolamsko valdovas.

Jo tėvu viename iš sinodikų įvardijamas Ivanas Dmitrijevičius. Kartais tapatinamas su Smolensko valdovo Ivano Aleksandrovičiaus sūnumi Briansko kunigaikščiu Vasilijumi.

1370 m. lapkričio pabaigoje, būdamas Volokolamskio vaivada, jis vadovavo miesto gynybai nuo Lietuvos valdovo Algirdo puolimo Antrojo Algirdo žygio į Maskvą metu. Berezuiskis buvo mirtinai sužeistas vieno iš miesto gynėjų išpuolių metu, kai ant tilto per griovį laukė į derybas turėjusio atvykti Algirdo. Tuo metu nežinomas lietuvių karys sugebėjo nepastebėtas prasmukti po tiltu ir iš ten ietimi mirtinai sužeidė gynėjų vadą.

Po keleto dienų Vasilijus Berezuiskis mirė nuo sužeidimo sąlygotų komplikacijų. Prieš mirtį jis spėjo tapti stačiatikių vienuoliu.

Vasilijaus Berezuiskio mirtis nepakenkė Volokolamsko gynėjų valiai priešintis. Miestas nebuvo užimtas, kas turėjo įtakos bendram nesėkmingam Algirdo kampanijos rezultatui.

## Išnašos
Katadino kalnas

**Katadino kalnas** () – kalnas Jungtinėse Amerikos Valstijose, aukščiausia Meino valstijos vieta. Aukštis – 1606 m. Stūkso Apalačų kalnuose, Baksterio valstijos parke, Piskatakviso apygardoje, 32 km į šiaurės vakarus nuo Milinoketo.

Raukšlinės kilmės Katadino kalnas turi keletą viršūnių, iš kurių aukščiausia – Baksterio viršūnė. Apylinkėse plyti dideli miškų masyvai. Iki Katadino kalno driekiasi Apalačų žygeivių trasa.

Kalno pavadinimas indėnų abenakių kalba reiškia „pagrindinis kalnas“.


2017-07-26 14 08 12 View east-southeast from about 4,200 feet above sea level on Mount Katahdin's Northwest Basin Trail looking towards the Knife Edge in Baxter State Park, Piscataquis County, Maine.jpg|Baksterio viršūnė
2017-07-26 13 06 06 View north from Mount Katahdin's Baxter Peak in Baxter State Park, Piscataquis County, Maine.jpg|Kraštovaizdis nuo Baksterio viršūnės
2017-07-26 11 44 26 View north-northwest towards Mount Katahdin's Hamlin Peak from South Peak in Baxter State Park, Piscataquis County, Maine.jpg|Katadino kalno viršūnės
Mt katahdin, located in Baxter State Park, the highest mountain in the state of Maine.jpg|Vaizdas į kalną


## Šaltiniai
Černigovo užėmimas (1610)

**Černigovo užėmimas** – 1605–1618 m. ATR–Rusijos karo etapo epizodas, kurio metu Abiejų Tautų Respublikos kariuomenė, vadovaujama Samuelio Hornostajaus, klasta užėmė Rusijos valdytą Černigovo miestą ir jį nuniokojo. Po šio mūšio Černigovas daugiau nei dešimtmetį buvo praktiškai apleistas.

## Data
Nors Černigovo užėmimas ir sunaikinimas neretai priskiriamas 1611 m., ši data yra klaidinga. ATR valdovo Zigimanto Vazos Smolensko apgulties dienoraštyje pažymėta, kad apie Černigovo užėmimą žinia buvo gauta 1610 m. kovo 29 d.

## Įvykių eiga
Išsami informacija apie Černigovo užėmimą pateikiama vieninteliame šaltinyje – archimandrito Joanikijaus Galatovskio () sudarytame metraštyje „Skarbnica“ (). Galatovskis teigia, kad Hornostajaus vadovaujamos pajėgos slapta priartėjo prie Černigovo ir netoli Pakulio (ukr. *Пакуль*) kaimo įsirengė stovyklą. ATR kariai, apsimetę žvejais, žuvimi pakrautais vežimais, kuriuose slėpėsi kiti kariai, pasinaudodami garnizono ir gyventojų aplaidumu, prasiskverbė į Černigovo Detynecą (įtvirtintą aukštutinį miesto rajoną).

Prasidėjusiame mūšyje Černigovas buvo užimtas ir sudegintas. Likę gyvi vietos gyventojai pabėgo į gretimus miestus. Miestas buvo taip nusiaubtas, kad metraštininkai jį lygino su Batijaus innazija. Gaisre buvo sunaikinta senovinė cerkvė – Jeleco ėmimo į dangų vienuolynas – sugriuvo statinio skliautai ir sienos, o Jeleco-Černigovo Dievo Motinos ikona, vienuolyne saugota nuo XI a., buvo negrįžtamai prarasta. Hornostajus taip pat nesėkmingai mėgino išvežti ir sunkius Jeleco vienuolyno varpus.

## Pasekmės
Po gaisro Černigovas daugiau nei 10 metų buvo tuščias. Gyventojai vėl kurtis praadėjo tik trečiojo dešimtmečio pradžioje. Stačiatikių Išganytojo atsimainymo (ukr. *Спасо-Преображенський собор*) ir šv. Boriso ir Glebo cerkves perėmė jėzuitai ir dominikonai.

Visai Seversko žemei pagal 1618 m. Deulino paliaubas atitekus Abiejų Tautų Respublikai, nauji miesto gyventojai kėlėsi iš vakarų ir pietų, iš ATR pavaldžių Rusios žemių. ATR kontroliavo Černigovą iki 1648 m., kai Bohdano Chmelnickio etmonato karų metu jį užėmė sukilę kazokai. 1654 m. miestą užėmė Rusija, jį kontroliavusi iki 1918 m.

## Literatūra
* Очерки по истории города Чернигова (907–1907 гг.). Чернигов, 1908. С. 17.
* Кондратьєв І. В. Чернігів: історія міста в історіях людей / – Чернігів: Видавець Лозовий В. М., 2017. – 114 с

## Išnašos